اوکراینا سلاحلی قوه‌لری اؤتن گئجه روسیانین 7 هوجومونون قارشی‌سینی آلیب، 1 طیاره‌سینی و 1 راکت آتار سیتمینی محو ائدیب.
معلوماتی اوکراینا سلاحلی قوه‌لری‌نین باش قرارگاهی یاییب.
بیلدیریلیب کی، روسیا قوشون‌لاری خارکوو، لوگانسک و دونتسک ویلایت‌لری ایستیقامتینده هوجوما کئچمه‌یه جهد ائدیب، لاکین اوکراینا ساوونماچیلاری بونون قارشی‌سینی آلیب.
اوکراینا ساوونما قوه لرینین هاواجیلیغی اؤتن گونده روسیانین 7 راکت کومپلکسی اوزره دؤیوش موضعینه، هابئله 2 واجیب بولومونه هاوا‌دان 20 ضربه ائندیریب. اوکراینا ساوونماچیلاری روسیانین بیر "سو-25" قیریجی‌سینی، 2 Orlan-10" اینسانسیز هاوا آراجینی و 2 "Lancet-3" انتحاری اینسانسیز هاوا آراجینی محو ائدیب‌لر.
قئید ائدک کی، اوکراینا پرزیدنتی ولودیمیر زلنسکی اؤتن گئجه سلاحلی قوه‌لری‌نین روسیا اوردوسون‌دان دفعه‌لرله گوجلو اولدوغونو وورغولاییب.
